
DR 31.10.2012 41 

 
Jadi banyak aspek lain, angkubah lain yang perlu diambil kira sebelum MITI 

membuat kesimpulan bahawa kos milikan kereta di Malaysia adalah terendah di ASEAN. 
Hujah saya tadi, sistem road tax, cukai kereta di Thailand itu berbeza dengan kita. Tidak 
ada tol di Thailand, loan selama sembilan tahun, itu harus diambil kira juga. Saya masih 
berpendapat harga kereta harus dibandingkan dengan harga kereta. Itu barangkali boleh 
memberikan gambaran yang lebih jelas.  

 Walau bagaimanapun, satu usaha yang baik untuk MITI mengeluarkan kenyataan 
bagi mempertahankan kenapa perlu duti eksais ini dikekalkan sekalipun terus 
membebankan rakyat terbanyak. Tuan Pengerusi, DRB-Hicom ia kuasai Proton. Baru ini 
Proton adakan usaha sama dengan Honda. Proton akhirnya, antara empat komponen 
perjanjian itu ialah ia akan jadi pengilang original equipment manufacturers (OEM). Asalnya 
Proton ini hendak bangunkan industri kereta. Akan tetapi, dalam pelan ini ia akan 
disasarkan untuk menjadi pengilang OEM sahaja. Saya berpendapat DRB-Hicom bila 
menguasai Proton, terutama bila diumumkan Pelan Pembangunan Hartanah, kilang Proton 
di Shah Alam yang bernilai RM5 bilion dan kilang Proton akan dipindah ke Tanjung Malim.  

 Ini sebenarnya menguntungkan DRB bukan menguntungkan Proton. Oleh sebab 
hartanah itu lebih menguntungkan RM5 bilion, pindah kilangnya ke Tanjung Malim. Antara 
yang saya difahamkan rakan-rakan dalam Proton adalah bila DRB-Hicom ambil alih, antara 
langkah awal adalah membatalkan semua projek R&amp;D Proton. Ia tidak berapa berminat 
dengan R&amp;D ini. Jadi, apakah kesan kepada industri Proton negara kita?  

 Point saya yang terakhir Tuan Pengerusi. Rakan saya daripada Yang Berhormat 
Tumpat dan Yang Berhormat Pasir Mas tadi menyebut antara lain tentang lesunya 
dikatakan pelaburan yang masuk ke Kelantan. Hakikat yang tidak boleh kita abaikan adalah 
kemudahan prasarana, landasan kereta api itu yang dibuat sejak zaman orang putih sampai 
sekarang. Naik kereta api dari Kelantan ke KL, masanya 14 jam. Jadi, orang tidak minat. 
Itulah yang ada. Kalau British tidak buat, maka tidak buatlah walaupun sudah 50 tahun lebih 
kita merdeka.  

 Pelabuhan masih lagi tidak mempunyai taraf yang boleh meyakinkan pelabur 
untuk menanam modal. Lebuh raya sudah dijanjikan sejak Rancangan Malaysia Ke-6. Ini 
sudah masuk Rancangan Malaysia Ke-10. Sudah 20 tahun lebih, tidak jadi juga. Tidak buat 
juga lebuh raya. Lapangan terbang disebut oleh Yang Berhormat Tumpat tadi dengan 
jumlah penerbangannya, masih lagi tidak dinaikkan taraf antarabangsa. Sedangkan kalau di 
Pantai Timur, jumlah penerbangan itu adalah yang paling banyak sekali. National grid pun 
tidak ada. Banyak industri yang memerlukan gas sebagai bekalan tenaga. Gas ditemui di 
Kelantan tetapi didaratkan di Songkhla. Sekali lagi, Kelantan terabai. Ada royalti, 
pengumumannya tidak sepantas pengumuman Perdana Menteri untuk memberikan hasil 
kepada Pahang bila ditemui rizab minyak 160 kilometer nun jauh di laut dalam kawasan 
PM307.  

Akan tetapi semalam Perdana Menteri umumkan Pahang akan mula dapat RM100 
juta. Kelantan, kita terpaksa bertarung dalam mahkamah untuk dapat. Katanya telaga 
minyak itu jauh, 301 itu bukan dalam wilayah kami. Akan tetapi Pahang 160 kilometer, itu 
namanya wilayah Pahang. 135 kilometer di luar pantai Tumpat, itu bukan Kelantan punya. 
Ini memberikan kita gambaran bagaimana selama berpuluh tahun. Oleh sebab itu, saya 
tidak langsung berburuk sangka terhadap kesungguhan kerajaan untuk memberikan 
layanan yang lebih adil kepada Kelantan.  

 Soal bidasan Yang Berhormat Pasir Mas terhadap Yang Berhormat Permatang 
Pauh, itu serangan politik yang sudah jadi rukun dalam ucapan dia. Dasarkah, 
kementeriankah, tajuk apa pun dia mesti yang hujung itu, smash. Akan tetapi hakikat tidak 
ramai orang kenal dia, orang tidak pernah sebut. Yang Berhormat Pasir Mas, dia boleh 
duduk dalam Dewan kerana dia bertanding atas watikah PAS...  

 Seorang Ahli: Ya. 

 Dato' Saifuddin Nasution Ismail [Machang]: Bila dia menang, dia gigit balik 
tangan orang yang bagi jalan. Kalau dia boleh khianat orang yang buat baik, tidak ada 
jaminan orang macam ini tidak boleh khianat kepada rakyat. Pertama.  

 Tuan Pengerusi [Datuk Ronald Kiandee]: Teruskan Yang Berhormat. 



Jadi banyak aspek lain, angkubah lain yang perlu diambil kira sebelum MITI. membuat kesimpulan bahawa kos milikan kereta di Malaysia adalah terendah di ASEAN. Hujah saya tadi, sistem road tax, cukai kereta di Thailand itu berbeza dengan kita. Tidak ada tol di Thailand, loan selama sembilan tahun, itu harus diambil kira juga. Saya masih berpendapat harga kereta harus dibandingkan dengan harga kereta. Itu barangkali boleh memberikan gambaran yang lebih jelas. Walau bagaimanapun, satu usaha yang baik untuk MITI mengeluarkan kenyataan bagi mempertahankan kenapa perlu duti eksais ini dikekalkan sekalipun terus membebankan rakyat terbanyak. Tuan Pengerusi, DRB-Hicom ia kuasai Proton. Baru ini Proton adakan usaha sama dengan Honda. Proton akhirnya, antara empat komponen perjanjian itu ialah ia akan jadi pengilang original equipment manufacturers (OEM). Asalnya Proton ini hendak bangunkan industri kereta. Akan tetapi, dalam pelan ini ia akan disasarkan untuk menjadi pengilang OEM sahaja. Saya berpendapat DRB-Hicom bila menguasai Proton, terutama bila diumumkan Pelan Pembangunan Hartanah, kilang Proton di Shah Alam yang bernilai RM5 bilion dan kilang Proton akan dipindah ke Tanjung Malim. Ini sebenarnya menguntungkan DRB bukan menguntungkan Proton. Oleh sebab hartanah itu lebih menguntungkan RM5 bilion, pindah kilangnya ke Tanjung Malim. Antara yang saya difahamkan rakan-rakan dalam Proton adalah bila DRB-Hicom ambil alih, antara langkah awal adalah membatalkan semua projek R&D Proton. Ia tidak berapa berminat dengan R&D ini. Jadi, apakah kesan kepada industri Proton negara kita?. Point saya yang terakhir Tuan Pengerusi. Rakan saya daripada Yang Berhormat Tumpat dan Yang Berhormat Pasir Mas tadi menyebut antara lain tentang lesunya dikatakan pelaburan yang masuk ke Kelantan. Hakikat yang tidak boleh kita abaikan adalah kemudahan prasarana, landasan kereta api itu yang dibuat sejak zaman orang putih sampai sekarang. Naik kereta api dari Kelantan ke KL, masanya 14 jam. Jadi, orang tidak minat. Itulah yang ada. Kalau British tidak buat, maka tidak buatlah walaupun sudah 50 tahun lebih kita merdeka. Pelabuhan masih lagi tidak mempunyai taraf yang boleh meyakinkan pelabur untuk menanam modal. Lebuh raya sudah dijanjikan sejak Rancangan Malaysia Ke-6. Ini sudah masuk Rancangan Malaysia Ke-10. Sudah 20 tahun lebih, tidak jadi juga. Tidak buat juga lebuh raya. Lapangan terbang disebut oleh Yang Berhormat Tumpat tadi dengan jumlah penerbangannya, masih lagi tidak dinaikkan taraf antarabangsa. Sedangkan kalau di Pantai Timur, jumlah penerbangan itu adalah yang paling banyak sekali. National grid pun tidak ada. Banyak industri yang memerlukan gas sebagai bekalan tenaga. Gas ditemui di Kelantan tetapi didaratkan di Songkhla. Sekali lagi, Kelantan terabai. Ada royalti, pengumumannya tidak sepantas pengumuman Perdana Menteri untuk memberikan hasil kepada Pahang bila ditemui rizab minyak 160 kilometer nun jauh di laut dalam kawasan PM307. Akan tetapi semalam Perdana Menteri umumkan Pahang akan mula dapat RM100 juta. Kelantan, kita terpaksa bertarung dalam mahkamah untuk dapat. Katanya telaga minyak itu jauh, 301 itu bukan dalam wilayah kami. Akan tetapi Pahang 160 kilometer, itu namanya wilayah Pahang. 135 kilometer di luar pantai Tumpat, itu bukan Kelantan punya. Ini memberikan kita gambaran bagaimana selama berpuluh tahun. Oleh sebab itu, saya tidak langsung berburuk sangka terhadap kesungguhan kerajaan untuk memberikan layanan yang lebih adil kepada Kelantan. Soal bidasan Yang Berhormat Pasir Mas terhadap Yang Berhormat Permatang Pauh, itu serangan politik yang sudah jadi rukun dalam ucapan dia. Dasarkah, kementeriankah, tajuk apa pun dia mesti yang hujung itu, smash. Akan tetapi hakikat tidak ramai orang kenal dia, orang tidak pernah sebut. Yang Berhormat Pasir Mas, dia boleh duduk dalam Dewan kerana dia bertanding atas watikah PAS... Seorang Ahli: Ya. Dato' Saifuddin Nasution Ismail [Machang]: Bila dia menang, dia gigit balik tangan orang yang bagi jalan. Kalau dia boleh khianat orang yang buat baik, tidak ada jaminan orang macam ini tidak boleh khianat kepada rakyat. Pertama. Tuan Pengerusi [Datuk Ronald Kiandee]: Teruskan Yang Berhormat.